На основу члана 24. став 3. Закона о јавним предузећима („Сл. гласник РС“, број: 15/16), члана 32. став 1. тачка 9. Закона о локалној самоуправи („Сл. гласник РС“, број: 129/07, 101/16-др. закон, 83/14-др. закон и 47/18), члана 41. Статута општине Љубовија („Сл. лист општине Љубовија“, број: 6/08 и 9/17), члана 47. Одлуке о усклађивању пословања Јавног комуналног предузећа ''Стандард'' Љубовија са Законом о јавним предузећима („Службени лист општине Љубовија број:15/16), члана 121. Пословника Скупштине општине Љубовија („Сл. лист општине Љубовија“, број:6/08), Скупштина општине Љубовија на седници одржаној дана 30.12.2018. године, донела је :

Р **Е Ш Е Њ Е**

**О ИМЕНОВАЊУ ДИРЕКТОРА**

**ЈАВНОГ КОМУНАЛНОГ ПРЕДУЗЕЋА „СТАНДАРД“ ЉУБОВИЈА**

1. Именује се Небојша Ђокић, дипломирани инжењер грађевине из Љубовије, за директора Јавног комуналног предузећа „Стандард“ Љубовија, на период од четири године, а на основу спроведеног јавног конкурса;
2. Решење о именовању Небојше Ђокића за директора Јавног комуналног предузећа “ Стандард“ Љубовија ступа на снагу даном доношења.
3. Именовани је дужан ступити на дужност у року утврђеном Законом о јавним предузећима.
4. Ступањем на снагу Решења о именовању директора Јавног комуналног предузећа “Стандард“ Љубовија, престаје мандат в.д. директора јавног комуналног предузећа „Стандард“ Љубовија именованог Решењем Скупштине општине Љубовија број:06-21/18-03 од 02.02.2018. године.
5. Ово решење је коначно.
6. Решење објавити у „Сл. гласнику Републике Србије“, „Сл. листу општине Љубовија“ и на интернет страници општине Љубовија.
7. Решење доставити: Небојши Ђокићу, архиви, Јавном комуналном предузећу „Стандард “ Љубовија, и Општинском већу општине Љубовија.

**О б р а з л о ж е њ е**

 Одредбама члана 24. став 3. Закона о јавним предузећима, члана 32. Закона о локалној самоуправи, члана 41. Статута општине Љубовија и члана 47. Одлуке о усклађивању пословања Јавног комуналног предузећа „Стандард“ Љубовија са Законом о јавним предузећима, предвиђено је да директора Јавног предузећа чији је оснивач локална самоуправа именује Скупштина општине на основу спроведеног конкурса.

 Скупштина општине Љубовија је донела Одлуку о спровођењу конкурса за избор директора Јавног комуналног предузећа „Стандард“ Љубовија, број: 06-374/18-03 од 09.10.2018. године. Текст огласа о јавном конкурсу објављен је у складу са Законом о јавним предузећима.

 Јавни конкурс је био отворен 30 дана од дана објављивања у „Службеном гласнику Републике Србије “.

 Огласом о јавном конкурсу, између осталог, утврђени су услови за избор директора и докази који се достављају уз пријаву, као и то да ће се стручна оспособљеност, знања и вештине кандидата оцењивати у изборном поступку увидом у доказе, писаном и усменом провером са кандидатима који испуњавају услове утврђене конкурсом у складу са одредбама Закона о јавним предузећима и Уредбe о мерилима за именовање директора јавних предузећа.

Комисија за именовање директора Јавних предузећа општине Љубовија на седници одржаној дана 22.11.2018. године утврдила је да je на јавни конкурс поднетa jeдна пријавa и достављенa у року и то Небојше Ђокића из Љубовије, да су уз пријаву достављени сви докази који су у конкурсу тражени. Комисија је на истој седници кандидату Небојши Ђокићу упутила позив о отпочињању поступка избора директора у смислу члана 40. став 5. Закона о јавним предузећима. Након спроведене провере стручне оспособљености кандидата Комисија за именовање директора јавних предузећа општине Љубовија, сходно Уредби о мерилима за именовање директора јавних предузећа, саставила је Ранг листу у коју је уврштен кандидат са резултатима испуњености мерила за избор директора Јавног комуналног предузећа „Стандард“ Љубовија.

 Записник о спроведеном изборном поступку и утврђену Ранг листу број:06-375/18-03 од 3.12.2018. године, Комисија за именовање директора Јавних предузећа општине Љубовија је доставила Општинском већу општине Љубовија.

 Општинско веће Општине Љубовија на седници од 12.12.2018.године jе утврдило Предлог за именовање директора Јавног комуналног предузећа „Стандард“ Љубовија број: 06-375/2018-02 од 12.12.2018. године и доставило га Скупштини општине Љубовија на разматрање и одлучивање.

Комисија за избор именовање Скупштине општине Љубовија на седници одржаној дана 12.12.2018.године је разматрала достављен и образложен Предлог Општинског већа општине Љубовија за именовање директора ЈКП ''Стандард“' Љубовија Небојше Ђокића, дипл. инжењера грађевине из Љубовије, па је сходно одредбама члана 49. Статута општине Љубовија утврдила Предлог Решења о именовању директора ЈКП ''Стандард“ Љубовија Небојше Ђокића као у диспозитиву и предлаже Скупштини општине Љубовија да исто усвоји као у материјалу.

Имајући у виду напред наведено, Скупштина општине Љубовија је донела Решење као у диспозитиву.

**Правна поука**: Против ово решења није дозвољена Жалба али се може покренути управни спор Тужбом код Управног суда у Београду у рокуод 30 дана од дана пријема решења.

**СКУПШТИНА ОПШТИНЕ ЉУБОВИЈА**

**Број: 06- 375/18-03 ПРЕДСЕДНИК**

 **СКУПШТИНЕ ОПШТИНЕ**

 **Горан Јосиповић с.р**